Cinc di matine sul antîl di cjase.
No si decît a plovi,
No si decît il timp metint lis çavatis cul dêt.
Poiât sul pedrât
Si disfrede svelt un libri
Di poesiis e un tè.
Si mudarà in aghe flape il nûl,
E il dûl di un folc pal ton,
Clamât sassin cence colpe ne pecjât,
Al jemple lis pocis e la ghigne sclagne
Da lis cjariadoriis.
La bissebove, la balfuerie,
Inneade la grame e la salate
A involuce intun fasolet celest
La cise dai morârs.
Trop biel il nerum puntinât des moris?
Trop bon?
Al dure pôc, nissun lu gjolt.
Ma chel biel al è cence
Cence misure.
fur_Latn fur_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn fur_Latn oci_Latn oci_Latn fur_Latn fur_Latn fur_Latn fra_Latn fur_Latn fur_Latn fur_Latn